અમદાવાદના ચાર યુવા સાહસિકો ભાર્ગવ જાની, દિબયેન્દ્રુ ગાંગુલીજી, રાજેન ત્રિવેદી અને આશિષ ઠાકરે મળીને ડિજીટલ ઇન્ડિયા અંતર્ગત ખાસ ‘વિદ્યા’ એપ રજૂ કરી છે, જે શૈક્ષણિક સંસ્થાઓને એક મંચ પર કેન્દ્રીકૃત ડેટા પૂરો પાડે છે અને વિદ્યાર્થીઓને અભ્યાસમાં વૃદ્ધિ કરવામાં સહાયરૂપ બને છે. વિદ્યા એટલે ભારતની દરેક સ્કૂલ વહીવટ માટે યોગ્ય અને સંપૂર્ણ સમાધાન. વિદ્યા દરેક વ્યાપક સુવિધાઓ પૂરી પાડે છે જે સ્કૂલના રોજિંદા કામોના વ્યવસ્થાપન તેમજ દેખરેખમાં સહાય પૂરી પાડે છે અને સાથે જ વિદ્યાર્થીઓ અને માતા-પિતા માટે પારદર્શક છે. વિદ્યા એપ અંગે એમડી તથા ચેરમન ભાર્ગવ જાનીએ જણાવ્યું હતું કે, અમારો ઉદ્દેશ માત્ર મોબાઇલ એપ્લીકેશન બનાવવા પૂરતો સીમિત નથી, પરંતુ શિક્ષણ અને વેપારી વર્ગને ગર્વથી આગળ લઇ જવા માટે અમે સદા પ્રયત્નશીલ છીએ. ઇગલ્સવેલ ઇન્ફોસર્વિસીસ મોબાઇલ એપ્લીકેશન દ્વારા બી ટુ બી, બી ટુ સીનો વેપાર અને શ્રેષ્ઠ રિસર્ચ દ્વારા તૈયાર કરવામાં આવેલા શૈક્ષણિક પ્રોગ્રામ દ્વારા અનેક સારી પરિયોજનાઓમાં કાર્ય કરી રહી છે. ડિજીટલ પ્લેટફોર્મનો ઉપયોગ કરીને અમે હંમેશા ગ્રાહકોને લાભ મળે તેવો આગ્રહ રાખીએ છીએ.